Pierre Andre

Muhammad Pierre Andre bin Nazrul Andre (lahir 17 Mac 1985) merupakan seorang pelakon, pengarah, dan penulis skrip Malaysia dan anak kepada pelakon veteran Khatijah Tan dan abang kepada Mikail Andre. Memulakan kerjaya profesionalnya pada 2005, beliau membintangi filem pertamanya, Potret Mistik (2005) diikuti oleh beberapa filemnya yang lain termasuk Main-Main Cinta (2006) dan Jangan Pandang Belakang (2007). Pierre memulakan kerjaya pengarahannya pada 2007 menerusi filem pertamanya, 9 September.Amirul Haswendy Ashari (4 Januari 2015).Pierre rela turun harga Harian Metro. Diperoleh pada 4 Januari 2015.

Pada tahun 2012, beliau telah berhijrah ke arah islamik, dan aktif bersama Jemaah Tabligh untuk belajar lebih mendalam mengenai Islam, berdakwah dan bertabligh. Selepas filem terakhir arahannya, Kecoh! Primadona Kena Hantu ditayangkan pada 2016, Pierre mengambil keputusan untuk menamatkan kerjayanya sebagai pelakon dan pengarah.

Kehidupan awal
Beliau dilahirkan di Kuala Lumpur pada 17 Mac 1985 dan merupakan anak lelaki kepada pasangan Khatijah Tan dan suaminya, Nazrul Andre Abdullah (lahir Phillip Harry Andre). Memulakan kerjaya lakonan filem menerusi Cinta Fotokopi, beliau terus meniti perjalanan seninya dengan bernaung bawah MIG Talent.http://www.mwig.com/mig_pie.php Beliau terus memegang watak-watak utama dalam filem pada tahun 2005. Beliau mula menyerlah menerusi filem Salon dan Gol & Gincu. Kini, beliau masih aktif mengarah filem di bawah Metrowealth Movies Production. Adik beliau, Mikail turut bergiat aktif dalam bidang lakonan.

Kerjaya

2005–2007: Karya awal
Peranan lakonan Pierre yang pertama pada 2005 menerusi filem Potret Mistik arahan Prof. Madya A. Razak Mohaideen yang mana Pierre merupakan pelakon tambahannya. Beliau seterusnya memegang watak pembantu dalam filem Cinta Fotokopi, juga arahan Prof. Madya Abdul Razak. Juga pada tahun yang sama, beliau muncul bersama Nur Fazura, Sazzy Falak dan Ashraf Sinclair menerusi filem sukan Gol & Gincu arahan Bernard Chauly. Pierre memegang watak sebagai Reza. 

2006 menjadi penanda aras buat Pierre dalam kerjaya lakonannya apabila beliau menjayakan watak utama dalam filem drama romantik, Cinta arahan Kabir Bhatia bersama ramai pelakon termasuk Que Haidar, Sharifah Amani, Vanida Imran dan Rashidi Ishak. Beliau sekali lagi bekerja bersama Prof. Madya Abdul Razak menerusi filem Main-Main Cinta lakonan Adam AF2 dan Misha Omar. Beliau diberi kepercayaan oleh pelakon dan pengarah, Ahmad Idham bagi menulis skrip filem Jangan Pandang Belakang yang mana beliau merupakan pelakon utamanya sebagai Dharma bersama Intan Ladyana yang memegang watak dua beradik perempuan kembar. Filem ini ditayangkan pada 5 April 2007 dan merupakan kejayaan komersial, ia berjaya meraih kutipan sebanyak RM7.4 juta ringgit, sekaligus melayakkan Pierre memenangi anugerah Pelakon Lelaki Terbaik di Festival Filem Malaysia ke-20."Jangan Pandang Belakang made history . artisglamer.fotopages.com. Retrieved 9 May 2007.Wanda Idris (8 September 2006). Jangan Pandang Belakang filem seram penuh misteri Utusan Malaysia. Dicapai pada 8 September 2012. Beliau menjadi ahli barisan pelakon utama drama Dunia Baru di TV3 bersama-sama Elyana, Iqram Dinzly, Anne Ngasri, Baizura Kahar dan Ryzal Jaafar, Pierre memegang watak Adif dan mengulangi peranannya dalam filem susulannya.

2008–2012: Pengiktirafan meluas
Bermula pada awal 2008, Pierre bersama Fazura, Que Haidar dan Sharifah Amani memulakan penggambaran bagi filem sulung arahan Yana Samsudin, Selamat Pagi Cinta, beliau menjayakan watak utama sebagai Ilham. 

Bidang pengarahan beliau bermula apabila ditawarkan mengarah filem 9 September yang dibintangi oleh Fasha Sandha dan beliau sendiri, selepas kejayaan beliau menulis skrip Jangan Pandang Belakang.Khadijah Ibrahim (26 Oktober 2007). 9 September boleh dibaiki - Pierre Andre Utusan Malaysia. Dicapai pada 8 September 2012.Budiey (4 Jun 2007). Filem ke-2 Pierre Andre – 9 September Sensasi Selebriti. Dicapai pada 8 September 2012. Filem tersebut mendapat sambutan menggalakan dengan mengutip lebih RM 1 juta. Juga pada tahun yang sama, Pierre mengarahkan filem keduanya, I'm Not Single yang dibintangi oleh Farid Kamil, Intan Ladyana, Awal Ashaari dan Lisa Surihani.Shazryn Mohd Faizal (14 Julai 2008). Im Not Single uji kematangan Pierre Utusan Malaysia. Dicapai pada 8 September 2012. Dengan langkah kanan, beliau terus mengarah filem keduanya dan pertamanya bagi genre seram bertajuk Jangan Tegur yang dibintangi oleh Julia Ziegler dan Rozita Che Wan. 

Berikutan perselisihan faham antara beliau dan penerbit David Teo, Pierre meninggalkan Metrowealth Movies Production selepas mengarahkan filem Jangan Tegur yang merupakan filem terakhirnya bersama studio itu, beliau akan kembali bersama Metrowealth untuk projek seterusnya. Tawaran berlakon drama juga diterima oleh beliau, Pierre membintangi drama Cik Ah Cik Nin bersama Sherry Ibrahim, Puteri Fatin dan Syamsul Yusof.'Cik Ah Cik Nin' kisah 2 gadis lurus bendul dan kuat berangan mSTAR Online. 5 Oktober 2009. 

Pada 28 April 2011, Pierre mendaftarkan dirinya di Tayangan Unggul dan mengarahkan bersama Woo Ming Jin menerusi filem seram suspens Seru yang mana beliau mengarahkannya bagi bahagian lakonan manakala Ming Jin mengarahkan bahagian teknikal. Pierre juga aktif mengarah drama televisyen, drama TV pertama arahannya ialah Ana Lulu yang dibintangi oleh Nora Danish, berdasarkan daripada telefilem Lu’lu lakonan Yana Samsudin.

Selepas berjaya dengan Seru, projek kedua Pierre bersama Tayangan Unggul ialah filem drama romantik Aku, Kau & Dia yang berdasarkan daripada pengalamannya yang menghadapi kegagalan dalam percintaan. Ia dibintangi oleh Zarina Jamalulail, Remy Ishak dan Pekin Ibrahim. Ketika malam Anugerah Skrin 2012, beliau telah menerima Anugerah Yasmin Ahmad di majlis tersebut dan telah membuat ucapan dakwah dan menyebut kalimah syahadah di hadapan ribuan penonton dan peminat yang hadir.http://www.bharian.com.my/articles/DiTelapakKakiBondamunculDramaTerbaikASK2012/Article/ Berbekalkan kemenangannya di Anugerah Skrin 2012, beliau muncul bersama dua filemnya—Chantek arahannya dan 3 Temujanji lakonannya bersama Yana Samsudin.

Selain filem-filem yang diarahkannya sendiri, Pierre juga menulis lakonlayar untuk filem lain, termasuk filem Langgar arahan sulung pelakon dan penyanyi Syed Hussein yang mana ia melalui proses penulisan skrip sebanyak 15 draf. Beliau pada mulanya mahu mengarahkan bersama filem ini, namun tidak dapat berbuat demikian kerana terikat dengan jadualnya yang padat. Filem itu ditayangkan pada 11 April 2013.Raziatul Hanum A. Rajak (4 April 2013). Langgar bukan filem aksi kosong Sinar Harian. Diperoleh pada 22 April 2013.

2013: Kembali ke Metrowealth
2013 membuka lembaran baru untuk Pierre apabila beliau kembali ke pangkuan majikannya, Metrowealth selepas hampir 3 tahun beliau dan David Teo tidak bertegur sapa. Dengan kepulangannya ke Metrowealth, beliau mengarahkan filem ketiganya bersama syarikat penerbitan itu, yang pertama dalam tempoh 3 tahun. Judul skrip filem itu ialah Cerita Kita yang merupakan filem ketujuh arahannya dan dibintangi oleh Yana Samsudin, Fezrul Khan dan Pekin Ibrahim. Beliau seterusnya mengarahkan filem kelapannya dan yang pertama bagi genre aksi, 1 Lawan Satu yang bertemakan seni mempertahankan diri. Barisan pelakon terdiri daripada adik beliau sendiri, Mikail Andre, Azlan Komeng, Along Eyzendy dan Puteri Balqis. Pada Mei 2013, beliau muncul sebagai tetamu undangan dalam musim pertama rancangan dokumentari keislaman, Salam Muslim di Astro Oasis sebanyak 3 episod, di mana beliau menceritakan pengalamannya berhijrah ke jalan Allah S.W.T dan isihatinya menjadi seorang Muslim yang taat.http://www.waktusolat.net/norhaidatulazian.blogspot.com/2013/05/salam-muslim-astro-oasis.html

Pierre mengarahkan drama TV kedua arahannya, Dewi Lasak (tajuk asal Seri Dewi Lasak) lakonan Intan Ladyana, Bella Dally dan Atikah Suhaime, yang bersiaran di TV3. Beliau kemudiannya membuat penampilan khas dalam filem Longkai arahan Hashim Rejab lakonan Faizal Hussein dan Erra Fazira. Mencari perubahan, Pierre mengarahkan filem Ustaz, Mu Tunggu Aku Datang yang bergenre komedi Islamik lakonan kumpulan Shiro (Ajak Shiro dan Shahrol Shiro) dan penampilan khas Ustaz Azhar Idrus, menariknya, beliau mengetengahkan sepenuhnya pelakon lelaki dan tiada pelakon wanita dalam filem ini. Beliau kemudiannya mengarahkan filem seram suspens Highland Tower yang mana di difilemkan di tapak peninggalan pangsapuri Highland Towers, kesan daripada tragedi pada 11 Disember 1993 dan mengambil sedutan video liputan berita tragedi tersebut. Barisan pelakon terdiri daripada adik beliau, Mikail, Niezam Zaidi, Shima Anuar, Adibah Yunus dan Atikah Suhaime.

2014–2016: Kesinambungan kejayaan dan persaraan
Pada 16 Januari 2014, Pierre mengarahkan filem Muka Surat Cinta yang pada mulanya menggunakan judul Perempuan Mukasurat Tujuh yang juga filem pendek arahannya. Filem ini juga buat julung kalinya menampilkan gabungan pelakon muda dari tiga negara iaitu Malaysia, Singapura dan Brunei Darussalam, ia dibintangi oleh Afiera Riana, Atikah Suhaime dan Nina Iskandar. Kemudian beliau muncul pula dengan filem Sniper yang difilemkan di tapak peninggalan taman tema Mimaland di Gombak, Selangor dan pangsapuri Flat Pekeliling, ia dibintangi oleh Mikail Andre, Fadlan Hazim dan Pablo Amirul, dan ditayangkan pada 24 April 2014 hingga kejayaan komersial. Ia mengisahkan tentang Ahmad, seorang bekas pegawai tentera yang telah dipecat kerana masalah disiplin, Rafi yang merupakan atlet penembak tepat dan juga Jim. Mereka bertemu dalam satu permainan diberi nama “Bunuh” yang dicipta oleh seseorang yang tidak dikenali. 

Selepas Muka Surat Cinta dan Sniper, Pierre mengarahkan naskhah filem seram terbaru, Jin yang merupakan filem ketiganya bersama Empat Semudra Films selepas Al-Hijab dan Chantek, lakonan Zul Ariffin dan Mon Ryanti dan ditayangkan pada 21 Ogos 2014. Lebih selesa menduduki kerusi pengarah, beliau mengarahkan buah tangan seterusnya Cerita Hantu Malaysia yang berkonsepkan omnibus menghimpunkan tiga cerita dalam satu filem, dengan barisan pelakon terdiri daripada pelakon pilihan beliau iaitu Kamal Adli, Leez Rosli, Kamarool Haji Yusoff, Wan Ellyas, Mikail Andre, Adam Shah dan Rahhim Omar. Menjadikan filem seram dari luar negara sebagai rujukannya, Pierre berkata, genre 'omnibus' ini begitu dikenali dalam penghasilan kebanyakan filem seram di Thailand. Beliau turut mengakui judul filem seramnya ini kerana yakin kebanyakan daripada masyarakat Melayu sering bercerita atau mendengar kisah berkaitan hantu.

Filem beliau seterusnya, Kasut Ku Kusut yang ditayangkan pada 18 Disember 2014 telah memperlihatkan Pierre mencuba sisi baru dalam kerjaya filemnya, iaitu komedi. Portal berita Utusan Malaysia menyifatkan filem tersebut sebagai "penutup terbaik" bagi filem Metrowealth dan tidak hanya "menghunuskan elemen komedi semata-mata". Filem ini menggandingkan pelakon Shaheizy Sam dan pelakon wanita Singapura, Atikah Suhaime.

Pada awal 2015, Pierre memulakan pra-penerbitan untuk filem ke-16 arahannya, Apartment. Filem ini mengisahkan tentang seorang penulis novel yang baru berpindah ke sebuah pangsapuri baru dan berhadapan dengan kejadian misteri. Ia dibintangi oleh Kamal Adli, Naqia Nasution dan Bil Azali dan ditayangkan pada 31 Disember 2015.Sebab perlu tonton filem seram "Apartment" Cinema Online (21 Disember 2015). Dicapai pada 13 April 2016.

Pierre mengarahkan filem terakhirnya, Kecoh! Primadona Kena Hantu yang ditayangkan pada 13 Oktober 2016.Aqmar Mustaza (15 Oktober 2016). Pertaruh gandingan baharu dan lama Sinar Harian. Dicapai pada 27 Mei 2018. Pada tahun sama, beliau menamatkan kerjayanya sebagai pelakon dan pengarah untuk memberi tumpuan kepada bidang lain.

Kontroversi

Pergeseran dengan David Teo
Pergeseran antara beliau dengan penerbit, David Teo berlaku apabila Teo menegur cara pengarahan beliau menerusi filem Jangan Tegur. Hal ini memberi sedikit gangguan kepada Pierre untuk mengarah filem. Selepas dari filem ini, beliau terus keluar dari MIG Talent dan mengikat kontrak dengan syarikat filem lain. Akibat daripada pergeseran tersebut, beliau digugurkan dari membintangi filem Jangan Pandang Belakang Congkak dan wataknya digantikan dengan Shaheizy Sam.

Selepas hampir 3 tahun bermasam muka, akhirnya beliau berbaik semula dengan David Teo dan mengikat kontrak semula dangan MIG Talent. Beliau memohon maaf kepada David Teo atas kesilapan yang dilakukan oleh beliau. David menganggap teguran beliau atas dasar seorang bapa yang menegur anaknyahttp://andyhowtt.com/david-teo-dan-pelakon-pierre-andre-berbaik/.

Kehidupan peribadi
Seperti beberapa selebriti Malaysia yang lain iaitu Iwan Dangdut, Syed Samudera, Yassin Yahya, Muhammad Radhi Razali dan ramai lagi, beliau telah berhijrah ke arah Islamik, dan kini aktif bersama Jemaah Tabligh untuk belajar lebih mendalami mengenai Islam, berdakwah dan bertabligh di sekitar Taman Permata, Hulu Klang, Selangor.

Pierre berkahwin dengan Siti Nur Hidayah Hashim pada 23 Jun 2013. Pada Januari 2014, kandungan isterinya terpaksa digugurkan.  Beliau sebelum ini pernah menjalin hubungan dengan pelakon Yana Samsudin sekitar 2004 hingga 2007.

 Kolaborasi 
Pierre mempunyai beberapa pelakon yang berlakon di dalam lebih daripada satu filem arahannya. Khatijah Tan ialah pelakon yang kerap berkerjasama dengan beliau, muncul dalam 7 filem. Sementara Mikail Andre muncul dalam 6 filem.
 Pelakon 9 September (2007) I'm Not Single (2008) Jangan Tegur (2009) Seru (2011) Al-Hijab (2011) Aku, Kau & Dia (2012)
! Chantek (2012)
! Cerita Kita (2013)
! 1 Lawan Satu (2013)
! Highland Tower (2013)
! Ustaz, Mu Tunggu Aku Datang (2013)
! Muka Surat Cinta (2014)
! Sniper (2014)
! Jin (2014) Kasut Ku Kusut (2014) Cerita Hantu Malaysia (2014) Apartment (2015) Kecoh! Primadona Kena Hantu (2016) Jangan Pandang Belakang 2: Aku Tahu Asal Usulmu (2024) Dajal: Satu Malam Dipedajal (2025) Nar'sata: Sekutu Setan (2026)Jumlah Kazar Saisi2Yana Samsudin2Cat Farish3Awal Ashaari2Hafidzuddin Fazil2Ruminah Sidek2Rahhim Omar2Along Eyzendy    5Nisha Dirr2Maimon Mutalib2Mikail Andre6Pekin Ibrahim3Harun Salim Bachik2Shima Anuar2Khatijah Tan7Ruzaidi Abdul Rahman2Atikah Suhaime     3Adibah Yunus2Nina Iskandar2Fadlan Hazim2Pablo Amirul2Kamarool Haji Yusoff3Kamal Adli  3Mawar Rashid2Da'i Fuad2

 Filemografi 

 Anugerah dan pencalonan 
+Nama majlis penganugerahan, tahun yang diserahkan, penama anugerah, kategori anugerah, dan hasil pencalonan Anugerah Tahun Kategori Penerima/Karya tercalon Keputusan  Anugerah Bintang Popular Berita Harian 2007 Pelakon Filem Lelaki Popular Jangan Pandang Belakang   Anugerah Skrin 2007 Pelakon Lelaki Terbaik Filem   2012 Anugerah Yasmin Ahmad Pierre Andre   Festival Filem Malaysia 2006 Pelakon Harapan Lelaki Terbaik Salon   2007 Pelakon Lelaki terbaik Jangan Pandang Belakang   2009 Pengarah Terbaik Jangan Tegur  

Catatan

Rujukan

Pautan luar


 Pierre Andre di YouTube



Kategori:Kelahiran 1985
Kategori:Pelakon lelaki Malaysia
Kategori:Orang hidup
Kategori:Pengarah filem Malaysia
Kategori:Pengarah televisyen Malaysia
Kategori:Penulis skrip Malaysia
Kategori:Pelakon lelaki Malaysia abad ke-21
Kategori:Orang dari Kuala Lumpur
Kategori:Orang Malaysia berketurunan Melayu
Kategori:Muslim Malaysia
Kategori:Pelakon televisyen Malaysia
Kategori:Pelakon filem Malaysia
Kategori:Penggiat YouTube Malaysia
Kategori:Orang Malaysia berketurunan Perancis
2012
Kategori:Alumni Akademi Seni Budaya dan Warisan Kebangsaan